Fiji i kasem COVID-19 kraeses sapot
Fiji Airways i karem sapot long kavman blong Fiji blong ko hed wetem ol sevis blong hem.
Radio New Zealand i ripotem se, Fiji Airways hemi karem ova long $US 200 million long kavman blong sapotem airline long taem blong kraesis blong COVID-19.
Announsmen ia i tekem ples afta we airline i putum aot 800 staff folem ekonomik situation blong hem we iko daun, from pandemik ia.
Prime Minister Frank Bainimarama emi talem se situation blong Fiji Airways emi semak wetem ol nara airline raon lo world.
Hemi talem se aviation sector emi stap long wan taem blong klos daon from Covid-19 mo kavman emi stap mekem evri way blong sapotem Fiji Airways.
Mr Bainimarama i talem se hemi sad blong kam long wan situation olsem, mo inomo kat nara wei, be kavman i mas helpem Fiji Airways nomo.
Hemi talem se hemi hop se evri samting bae i kambak nomol hariap, blong mekem se evri wan we oli bin lusum wok blong olgeta oli save ko bak wok.
Fiji Airways i talem se, sapot blong kavman hemi kam long form blong sovren karenti we i aim blong strenthenem ol cash reserve blong airline, mo hemi inkludim tu ol peimen we oli bin slow long hem mo blong pemaot ol kaon sloslo.
Jif Ekseketiv blong Airline, Andre Viljoen, i talem se bik namba blong ol intanasonal seves blong airline i kansel kasem end blong June yia ia, mo lukluk i stap se bae i kat moa kat daun long July mo August.
Palamen blong Vanuatu mbae i dibetem COVID-19 ekonomik stimulus pakej long Palamen long eli June.
tpi_Latn tpi_Latn tpi_Latn eng_Latn vec_Latn tpi_Latn tpi_Latn tpi_Latn tpi_Latn tpi_Latn tpi_Latn